**ГОВЬСҮМБЭР АЙМГИЙН БАЯНТАЛ СУМЫН ЗАСАГ ДАРГЫН 2020-2024 ОНЫ ҮЙЛ АЖИЛЛАГААНЫ ХӨТӨЛБӨР**

Монгол Их Улсын Хурлын 2020 оны 23 дугаар тогтоолоор батлагдсан “Монгол Улсыг 2021-2025 онд хөгжүүлэх үндсэн чиглэл”, 2020 оны 24 дүгээр тогтоолоор батлагдсан “Монгол Улсын Засгийн газрын 2020-2024 оны үйл ажиллагааны хөтөлбөр” Аймгийн Иргэдийн төлөөлөгчдийн хурлын хуралдааны 2020 оны 05 дугаар тогтоолоор батлагдсан “Аймгийн Засаг даргын 2020-2024 оны үйл ажиллагааны хөтөлбөр” болон аймаг, сумдын Иргэдийн Төлөөлөгчдийн хурлын 2020 оны сонгуулиар ялалт байгуулсан намын мөрийн хөтөлбөрт тулгуурлан, иргэний нийгмийн байгууллагууд, иргэд, олон нийтийн саналд үндэслэн 2020-2024 онд хэрэгжүүлэх үйл ажиллагааны хөтөлбөрөө тодорхойлж байна.

Сумын Засаг даргын 2020-2024 оны үйл ажиллагааны хөтөлбөрийг боловсруулахдаа халдварт цар тахлаас үүдэлтэй хүндэрлийг даван туулах, урьдчилан сэргийлэх, ажлын байрыг хадгалах, төрийн үйлчилгээний чанар хүртээмжийг нэмэгдүүлэх, суурь дэд бүтцийг сайжруулж, орон нутгийг хөгжүүлэхэд онцгой анхаарч, дараах зургаан багц асуудлын хүрээнд хэрэгжүүлэх зорилго, зорилтуудыг дэвшүүллээ.

**НЭГ. “КОВИД-19” ХАЛДВАРТ ЦАР ТАХЛААС ҮҮДЭЛТЭЙ ЭДИЙН ЗАСАГ, НИЙГМИЙН ХҮНДРЭЛИЙГ ДАВАН ТУУЛАХ БОДЛОГО**

**1.1.“Ковид-19” халдварт цар тахлаас үүдэлтэй эдийн засаг, нийгмийн хүндрэлийг даван туулах бодлогын арга хэмжээг хэрэгжүүлнэ.**

1.1.1. “Ковид-19” халдварт цар тахлаас үүдэлтэй эдийн засаг, нийгмийн хүндрэлийг даван туулах бодлогын арга хэмжээг хэрэгжүүлнэ.

1.1.2. “Ковид-19” халдварт цар тахлын эрсдэлээс урьдчилан сэргийлж, бэлэн байдал, хариу арга хэмжээг хангах арга хэмжээг зохион байгуулж, санхүүжилтийг шийдвэрлэнэ.

1.1.3. Мэргэжлийн байгууллагуудыг чадавхжуулах, албан хаагчдыг сургах, шаардлагатай тоног, төхөөрөмж, хамгаалалтын хэрэгслээр хангах арга хэмжээг зохион байгуулна.

1.1.4. Хүн амыг Ковид-19 халдвараас урьдчилан сэргийлэх, сургууль, цэцэрлэгийн хүүхдийг томуугийн вакцинд хамруулна.

1.1.5. Шинэ болон сэргэн тархаж байгаа халдвараас урьдчилан сэргийлэх мэдээлэл сурталчилгаа сургалтыг зохион байгуулж, эрүүл мэндийн тусламж үйлчилгээний хариу арга хэмжээний бэлэн байдлыг хангана.

**1.1.6. Багш, сурагч, сургуулийн ажилтнуудын эрүүл мэндийн эрсдэлийг тодорхойлж, сургууль завсардалтын эрсдэлийг тооцоолж, холбогдох арга хэмжээг авч хэрэгжүүлнэ.**

**ХОЁР. ХҮНИЙ ХӨГЖЛИЙН БОДЛОГО**

**Эрүүл мэнд**

**2.1. Иргэдийн эрүүл мэндийн боловсролыг дээшлүүлж, урьдчилан сэргийлэх тогтолцоог сайжруулан, эрүүл мэндийн тусламж үйлчилгээний чанар хүртээмжийг нэмэгдүүлнэ.**

**2.1.1. Сумын эрүүл мэндийн төвийг орчин үеийн оношилгоо, эмчилгээний тоног төхөөрөмжөөр хангаж,** эмнэлгийн тусламж үйлчилгээний чанар хүртээмжийг нэмэгдүүлнэ.

2.1.2. Яслид 1-2 насны хүүхдийг, сургуулийн өмнөх боловсролд 3-5 насны хүүхдийг хамруулан, 5 настай хүүхдийг сургуулийн өмнөх боловсролд бүрэн хамруулж, сургуульд суралцах бэлтгэлийг хангана.

2.1.3. Хүн амын эрүүл мэндийн мэдлэг боловсролыг дээшлүүлж, халдварт болон халдварт бус өвчнөөс урьдчилан сэргийлэх, хянах, эрт илрүүлэх үзлэг шинжилгээг сайжруулна.

2.1.4. Эрүүл мэндийн төвийн цахим үйлчилгээг өргөжүүлэн, эм, эмнэлгийн хэрэгслийн чанар аюулгүй байдлыг хангаж, хүртээмжийг нэмэгдүүлнэ.

2.1.5. Хүний нөөцийн хөгжлийг хангаж, нийгмийн хамгааллыг дэмжин, эмч, ажилтнуудыг гадаад, дотоодын сургалтанд хамруулж, чадавхижуулна.

2.1.6. Сумын эрүүл мэндийн төвийн барилгыг өргөтгөнө.

2.1.7. Уламжлалт эмчилгээний тасаг байгуулж, тоног төхөөрөмжөөр хангана.

**Биеийн тамир, спорт**

**2.2. Нийтийн биеийн тамир, эрүүл, идэвхтэй амьдралын хэв маягийг хөгжүүлэх, тамирчдын өрсөлдөх чадвар, амжилтыг нэмэгдүүлнэ.**

2.2.1. Биеийн тамир, спортыг хөгжүүлэх арга хэмжээг хэрэгжүүлж, материаллаг баазыг нэмэгдүүлнэ.

2.2.2. Нийтийн биеийн тамир, спортыг дэмжин, иргэдийн нийтийн биеийн тамираар хичээллэх орчин нөхцлийг бүрдүүлнэ.

2.2.3 Соёл, спортын цогцолбортой болно.

**Чанартай боловсрол, шинжлэх ухаан, инновацийн хөтөлбөр**

**2.3. Боловсролын үйлчилгээнд тэгш, чанар хүртээмжийг сайжруулан, шинжлэх ухаан, инновацийг орон нутагт нэвтрүүлэх**

2.3.1.“Чадварлаг багш” хөтөлбөрийн хэрэгжилтийг хангаж, багшийн мэргэжлийн ур чадварыг тасралтгүй дээшлүүлэн, хөдөлмөрийн бүтээмжид суурилсан үнэлэмжийг бодитой болгож, нийгмийн баталгааг хангана.

2.3.2. Ерөнхий Боловсролын сургууль болон сургуулийн өмнөх боловсролын байгууллагын стандартын барилгын зураг төсөв хийлгэнэ.

2.3.3. Суралцагчдад ээлтэй сургалтын орчныг бүрдүүлж, тусгай хэрэгцээт хүүхдийг ЕБС, СӨБ сурах, хөгжихөд дэмжиж, боловсролын үйлчилгээнд тэгш хамруулна.

2.3.4. Орон нутагт нэн шаардлагатай мэргэжлээр суралцаж байгаа төгсөөд орон нутагтаа ажиллах оюутнуудад гэрээний үндсэн дээр дэмжлэг үзүүлэх, сургалтын төлбөрийн тэтгэлэгт хамруулна.

2.3.5. Ерөнхий боловсролын сургуулийн сурагчийг “Үдийн хоол” хөтөлбөрт хамруулж, стандартын шаардлага хангасан хоол үйлдвэрлэлийн байр, тоног төхөөрөмж, хүний нөөцөөр хангана.

2.3.6. Ерөнхий боловсролын сургуулийг бүрэн камержуулна.

**Хөдөлмөр, нийгмийн хамгаалал**

**2.4. Хүн амын хөгжлийг ханган, хөдөлмөр эрхлэлтийг дэмжиж, ажилгүйдэл ядуурлыг бууруулна.**

2.4.1. Орлого багатай өрхийн ажил эрхлэхгүй байгаа насанд хүрсэн гишүүдийг мэргэжил эзэмшүүлэх, ур чадварыг нь ахиулах сургалтанд хамруулж, хөдөлмөр эрхлэлтийг дэмжинэ.

2.4.2. Гэр хорооллын хөгжлийг дэмжин, өрхийн үйлдвэрлэл эрхлэх, хашаандаа хүлэмжийн аж ахуй, газар тариалан эрхлэх боломжийг бүрдүүлнэ.

2.4.3. Орон нутагт хийгдэж байгаа хөрөнгө оруулалтын ажилд орон нутгийн иргэдийг ажлын байранд зуучлан ажиллуулна.

2.4.4. Сум хөгжүүлэх сангийн зээлийн үр өгөөжийг сайжруулж, ажлын байрыг нэмэгдүүлнэ.

2.4.5. Тусгай хэрэгцээт иргэдэд зориулсан дэд бүтцийг сайжруулж, шинээр баригдаж байгаа зам, талбай, барилга, байгууламжид саадгүй зорчих нөхцөлийг бүрдүүлж, төрийн бус байгууллагуудын үйл ажиллагааг дэмжин ажиллана.

2.4.7. Ахмадын өргөөний тохижилтын үйл ажиллагааг дэмжин, чийрэгжүүлэлт сувилалын танхим байгуулна.

2.4.8. Хүүхэд хамгааллын төвтэй болж үйл ажиллагааг дэмжин, хүүхдийн эсрэг хүчирхийлэл, гэмт хэргийг бууруулна.

**Үндэсний бахархал, өв, соёл**

**2.5. Үндэсний үнэт зүйл, уламжлалт өв соёлоо дээдэлж, иргэдийг соён гэгээрүүлж, соёл урлагийн байгууллагуудын үйлчилгээний чанар хүртээмжийг дээшлүүлнэ.**

2.5.1. Боржигин өв соёлыг түгээн дэлгэрүүлж, залуу үед өвлүүлэх, сурталчлан таниулах эвент арга хэмжээг зохион байгуулах Боржигины өв соёлыг хадгалсан өргөөтэй болно.

2.5.2. Соёл, урлагийн байгууллагын орчин, нөхцөлийг сайжруулж, үйл ажиллагааг өргөжүүлж, хөдөөгийн багийн иргэдэд явуулын үйлчилгээ үзүүлэх, шаардлагатай техник, тоног төхөөрөмжөөр хангана.

2.5.3. Гэр бүл, залуучуудын хөгжлийг дэмжих арга хэмжээг хэрэгжүүлэн, залуучуудын хөгжил, оролцоог нэмэгдүүлнэ.

2.5.4. Уйгаржин Монгол хэл бичгийг 2024 оноос төрийн байгууллагуудын албан хэрэгцээнд нэвтрүүлэхтэй холбогдуулан төрийн албан хаагчдыг жил бүр шат дараалан сургалтанд хамруулна.

2.5.5. Хүн амын удмын санг хамгаалах, хүн бүр ураг удмаа мэдэж, өрх бүр угийн бичиг хөтлөх ажлыг хэрэгжүүлнэ.

**ГУРАВ.ЭДИЙН ЗАСГИЙН БОДЛОГО**

## **Санхүү, төсвийн зохицуулалт**

**3.1. Санхүү, эдийн засгийн нээлттэй, ил тод байдлыг хангах бодлого хэрэгжүүлнэ.**

3.1.1. Төсөв, санхүүгийн нэгдсэн цахим системийг нэвтрүүлж, төрийн үйлчилгээг шуурхай болгон, төсвийн урсгал болон гадаадын зээл тусламж, хөрөнгө оруулалтын зардлыг ил тод, хэмнэлттэй зарцуулах нөхцөлийг бүрдүүлнэ.

3.1.2. Орон нутагт эдийн засгийн тэргүүлэх чиглэлийг дэмжиж ажиллана.

3.1.3. Төрийн худалдан авах ажиллагаагаар дамжуулан эх оронч худалдан авалтыг дэмжиж, тендер шалгаруулалтын үйл ажиллагааг бүрэн цахимжуулна.

**Уул уурхай, хүнд үйлдвэр**

**3.2. Ил тод хариуцлагатай уул уурхай, нэмүү өртөг шингэсэн үйлдвэрлэлийг хөгжүүлэх**

3.2.1. Орон нутагт үйл ажиллагаа явуулж байгаа аж ахуйн нэгжийн нийгмийн хариуцлагыг дээшлүүлж хуулийн хүрээнд хамтран ажиллана.

3.2.2. Хөрөнгө оруулалт, гадаадын шууд хөрөнгө оруулалтын таатай орчныг бүрдүүлэн, төр, хувийн хэвшлийн түншлэлийг хөгжүүлж, эрх ашгийг хамгаалан дэмжинэ.

**Хүнс, хөдөө аж ахуй, хөнгөн үйлдвэр, аялал жуулчлал**

**3.3. Хөдөө аж ахуйн бүтээгдэхүүн үйлдвэрлэл, борлуулалтын сүлжээг хөгжүүлж, гол нэрийн хүнсний бүтээгдэхүүний хэрэгцээг орон нутгаас хангах хувь хэмжээг нэмэгдүүлэх, импортыг орлох болон экспортын баримжаатай бүтээгдэхүүн үйлдвэрлэлийг дэмжинэ.**

3.3.1. Мал аж ахуйн үйлдвэрлэлийг эрсдэлээс хамгаалах, бэлчээрийн менежментийг сайжруулан, тогтвортой байдлыг хангаж, “Монгол мал II” арга хэмжээний хэрэгжилтийг зохион байгуулна.

**3.3.2.** Малын чанар, ашиг шимийг сайжруулан, малын тоог чанарт шилжүүлж, малын удмын санг хамгаалан, биотехнологийн ололтыг нэвтрүүлж, эрчимжсэн мал аж ахуйн салбарын хөгжлийг дэмжинэ.

3.3.3. Мал аж ахуйг байгаль, цаг уурын эрсдэлээс хамгаалан, бэлэн байдлыг хангаж, өвс тэжээлийн нөөц бүрдүүлэн, малчдыг өвс тэжээл нөөцлөх сүлжээг бий болгоно.

3.3.4. Мал, амьтны эрүүл мэндийг хамгаалах арга хэмжээг авч, мал, амьтны гаралтай түүхий эд, бүтээгдэхүүн боловсруулах, мал нядалгаа, мах боловсруулах үйлдвэрүүдийг байгуулж, ажлын байр бий болгох, “Шинэ хөдөө” хөтөлбөрийг хэрэгжүүлнэ.

3.3.5. Бичил, жижиг, дунд үйлдвэр, хоршоог дэмжих арга хэмжээг хэрэгжүүлж, бизнес эрхлэгчдийг чадавхжуулан, инновац, дэвшилтэт технологи, тоног төхөөрөмжийг нэвтрүүлнэ.

3.3.6. Жуулчны бааз байгуулах санал санаачилгыг дэмжиж, дэд бүтцийг сайжруулахад дэмжлэг үзүүлнэ.

3.3.7. Мал эмнэлгийн урьдчилан сэргийлэх арга хэмжээг технологийн дагуу хэрэгжүүлж, мал эмнэлгийн үйлчилгээний чанар хүртээмжийг сайжруулна.

3.3.8. Мал, амьтны гаралтай түүхий эд бүтээгдэхүүнд тавих хяналтыг сайжруулах.

3.3.9. Халдварт өвчнөөс тайван байдлыг хадгалах, судалгааны ажлыг зохион байгуулах, мэргэжлийн байгууллагуудтай хамтран халдварт өвчний тандалт судалгааг хийхэд дэмжлэг үзүүлэх

3.3.10. Мал эмнэлгийн лабороторийн үйл ажиллагааг тогтмолжуулах, зарим эм урвалжийг худалдан авахад дэмжлэг үзүүлэх

**Барилга, хот байгуулалт, дэд бүтэц**

**3.4. Дэд бүтэц, хөрөнгө оруулалт, эрчим хүчний найдвартай байдлыг хангах, тээвэр, ложистик харилцааг хөгжүүлнэ.**

3.4.1. Сумын төвийг босоо тэнхлэгийн авто замд холбоно.

3.4.2. Шинээр олгосон өмчлөлийн газруудыг цахилгаан дамжуулах шугаманд холбож, гэр хорооллын цахилгаан хангамжийн хүчин чадлыг нэмэгдүүлнэ.

3.4.3. Олон улсын төмөр зам, авто зам, эрчим хүчний сүлжээ, нисэх онгоцны буудлыг түшиглэн тээвэр, ложистик төвийг байгуулах арга замыг судлана.

3.4.4. Нийтийн эзэмшлийн гудамж, талбайн тохижилтыг сайжруулж, төвийн авто болон дугуй, явган хүний замыг өргөтгөнө.

3.4.5. Орон сууц, албан байгууллагуудын инженерийн шугам сүлжээг шинэчлэнэ.

3.4.6. У**урын зуухыг өргөтгөн, цэвэрлэх байгууламжийн хүчин чадлыг нэмэгдүүлэх,** дулаан хангамжийн чанар хүртээмж, ард иргэдийн ая тухтай амьдрах орчин нөхцөлийг сайжруулна.

3.4.7. Баяр наадмын талбайтай болж үндэсний спортыг хөгжүүлнэ.

3.4.8. Орон сууцуудыг засварлуулан зах зээлийн эргэлтэнд оруулах ажлыг эхлүүлэн, байрнуудын орчинд зүлэгжүүлэлт, тохижилтийн ажлыг хийх.

3.4.9. Хаягжилтын ажлыг үргэлжлүүлэн, мэдээллийн санг хөтөлнө.

3.4.10. Газар ашиглалт, газрын мониторингийн байнгын ажиллагаатай хяналтын системтэй болж, газрыг хамгаалах, нөхөн сэргээх үйл ажиллагааг хэрэгжүүлнэ.

3.4.11. Газар, үл хөдлөх хөрөнгийн нэгдсэн бүртгэл, үнэлгээ, төлбөр, татвар, биржийн үйл ажиллагааг эхлэнэ.

3.4.12. Газар зүйн нэрийг тодотгох ажлыг зохион байгуулж, хилийн маргааныг шийдвэрлэн мэдээллийн сан үүсгэнэ.

**ДӨРӨВ. ЗАСАГЛАЛЫН БОДЛОГО**

Шударга ёсны засаглал, цахим Монгол, Мэргэшсэн, ёс зүйтэй төрийн алба

**4.1. Мэдээллийн аюулгүй байдлыг хангасан цахим орчныг бүрдүүлэн, ил тод байдлыг ханган, иргэд, олон нийтэд мэдээ, мэдээлэл, төрийн үйлчилгээг шуурхай, хариуцлагатай, хүртээмжтэй хүргэх орчин нөхцөлийг бүрдүүлнэ.**

4.1.1. Мэдээллийн ил тод, аюулгүй байдлыг хангах арга хэмжээг хэрэгжүүлэн, дотоод удирдлагын ERP системийг төрийн байгууллагуудад нэвтрүүлж, тусгай зөвшөөрөл, өргөдөл гомдол, санал хүсэлтийг цахимаар хүлээн авч, шийдвэрлэнэ.

4.1.2. Төрийн байгууллагуудын үйлчилгээг цахимжуулж, мэдээллийн аюулгүй байдлыг хангаж, иргэдэд цахимаар болон нэг цэгээс хурдан шуурхай, чирэгдэлгүй төрийн үйлчилгээг хүргэнэ.

4.1.3. E-mоngolia системээр төрийн үйлчилгээ авах орчин нөхцөлийг бүрдүүлнэ.

**Мэргэшсэн, хариуцлагатай төрийн алба**

**4.2. Нутгийн захиргааны байгууллагуудыг чадавхжуулж, төрийн үйлчилгээний чанар, хүртээмжийг сайжруулж, төрийн албан хаагчдын ёс зүй, хариуцлагыг дээшлүүлнэ.**

4.2.1. Төсвийн байгууллагуудыг чадавхжуулан, төрийн үйлчилгээ үзүүлэх орчин, нөхцөлийг сайжруулж, техник, тоног төхөөрөмжөөр хангана.

4.2.2. Төрийн албыг мэргэшсэн, тогтвортой үйл ажиллагаа явуулах, төрийн албаны залгамж чанарыг хангах, төрийн албан хаагчдын манлайлал, мэргэжил, ур чадварыг дээшлүүлж ёс зүй хандлагыг сайжруулж, төрийн албанд шатлан дэвших нөхцөлийг бүрдүүлэх,Төрийн албан хаагчдын мэдлэг, чадварыг дээшлүүлэх, ажиллах нөхцөл, нийгмийн баталгааг хангах арга хэмжээг хэрэгжүүлнэ.

**Амар тайван, аюулгүй нийгэм**

**4.3. Иргэдийн аюулгүй, амар тайван байдлыг хангана.**

4.3.1. Төвийн камержуулалтын системийг өргөтгөж, гэмт хэрэг, зөрчлөөс урьдчилан сэргийлэх, илрүүлэх, таслан зогсоох цогц арга хэмжээг хэрэгжүүлэн, гэмт хэрэг, зөрчлийн гаралтыг бууруулж, нийтийн хэв журам, аюулгүй байдлыг хангана.

4.3.2. Гэр бүлийн хүчирхийллээс урьдчилан сэргийлэх арга хэмжээг эрчимжүүлж, гэр бүлийн хүчирхийлэлд өртсөн иргэдэд сэтгэл зүйн зөвлөгөө өгөх түр хамгаалах байртай болно.

4.3.3. Мансууруулах эм, сэтгэцэд нөлөөт бодисын эргэлтэд хяналт тавих, түүнтэй тэмцэх, урьдчилан сэргийлэх ажлыг эрчимжүүлнэ.

4.3.4. Зам тээврийн осол, гэмт хэрэг, зөрчлөөс урьдчилан сэргийлэх бодлогыг хэрэгжүүлж, замын хөдөлгөөний аюулгүй байдлыг хангуулах ажлыг зохион байгуулна.

4.3.5. Иргэдийг эрх зүйн мэдлэг, мэдээллээр хангаж, эрх зүйн хөтөч буланг ажиллуулан, иргэдийн эрх зүйн боловсролыг дээшлүүлнэ.

4.3.6. Гамшгаас хамгаалах, урьдчилан сэргийлэх арга хэмжээг хэрэгжүүлж, сургалт, сурталчилгааг тогтмол зохион байгуулан мэргэжлийн ангиуд, иргэдийн оролцоо, мэдлэг, чадварыг дээшлүүлэн, гамшгийн эрсдэлийг бууруулах, хариу арга хэмжээг шуурхай зохион байгуулах нөхцөлийг бүрдүүлнэ.

 4.3.7. Хүнсний аюулгүй байдлыг хангах үүднээс бараа материалын хадгалалт, хамгаалалтыг сайжруулж, махны зоорь, хүнсний бүтээгдэхүүн хадгалах зориулалт бүхий хүнсний агуулах барих хувийн хэвшлийн аж ахуйн нэгжийг бодлогоор дэмжинэ.

**Батлан хамгаалах**

**4.4. Орон нутгийн хамгаалалтын тогтолцоог бэхжүүлж, дайчилгааны төлөвлөлтийг шинэчилнэ.**

4.4.1. Батлан хамгаалахын хууль тогтоомжийн хэрэгжилтийг эрчимжүүлэн, орон нутгийн хамгаалалтын тогтолцоог бүрдүүлж, дайчилгааны төлөвлөлтийг шинэчлэн, цэргийн албан хаагчдыг эргэж, удирдлагуудтай нь уулзалт зохион байгуулна.

4.4.2. “Хүүхэд, залуучуудад эх оронч үзэл төлөвшүүлэх арга хэмжээ”-г зохион байгуулна.

4.4.3. Суманд буй цэргийн бэлтгэл үүрэгтэн, орон нутгийн хамгаалалтын томилгоот нэгж болон орон нутгийн цэрэгт томилгоотой иргэдийг сургалтанд хамруулна.

**ТАВ. НОГООН ХӨГЖЛИЙН БОДЛОГОНогоон хөгжил**

**5.1. Байгаль орчныг хамгаалах, байгалийн баялгийг зүй зохистой ашиглаж, дэвшилтэт техник, технологи нэвтрүүлж, хүрээлэн буй орчны бохирдол, доройтлыг бууруулж, иргэдийн эрүүл орчинд амьдрах нөхцөлийг бүрдүүлнэ.**

## 5.1.1. Аймгийн Ус, Цаг уур орчны шинжилгээний төвтэй хамтран ажиллаж цаг агаарын аюулт үзэгдлийг урьдчилан мэдээлэх, сэрэмжлүүлэх чадавхыг сайжруулж, байгалийн гамшгийн эрсдэлийг бууруулна

5.1.2. Усан сан бүхий газрын хамгаалалтын бүс, ус хангамжийн эх үүсвэрийн эрүүл ахуйн бүсийн дэглэмийн хэрэгжилтийг сайжруулна.

5.1.3. Ундны усны эх үүсвэрийн тоног төхөөрөмжийг сайжруулж, хүн амыг эрүүл ахуйн шаардлага хангасан усаар хангана.

5.1.4. Нийтийн эзэмшлийн ногоон байгууламжийг нэмэгдүүлж, мод тарьж ногоон хөгжилд хувь нэмэр оруулсан иргэн, аж ахуйн нэгж, нөхөрлөлд мөнгөн урамшуулал олгоно.

5.1.5. Төвлөрсөн хог хаягдлын менежментийг сайжруулан, ахуйн болон туурь хог хаягдал бүхий талбайг үе шаттайгаар бууруулж, ландфилл технологийг сайжруулна.

5.1.6. Төвийн болон бэлчээрийн худгуудын ашиглалт, хадгалалт хамгаалалтыг сайжруулж, сэргээн засварлах.

5.1.7. Газар нутгийн зарим хэсгийг орон нутгийн тусгай хамгаалтанд авч бэлчээрийн ургамалан нөмрөгийг нэмэгдүүлэх, бэлчээрийг ашиглах, хамгаалах журмыг иргэдээр хэлэлцүүлэн Багийн иргэдийн нийтийн хурлаар батлуулан гаргаж, малчдын өвөлжөө, хаваржааны газар олголтыг хязгаарлан ашиглалт, эзэмшилд нь хяналт тавьж бэлчээрийг зүй зохистой ашиглуулна.

5.1.8. Байгаль хамгаалах иргэдийн оролцоог нэмэгдүүлэн, нөхөрлөл, идэвхтэн байгаль хамгаалагчдыг дэмжин хамтран ажиллаж урамшуулна.

5.1.9. Гэр хороолол болон аялал жуучлалын бүсэд “Эко жорлон” арга хэмжээг дэмжиж, хөрсний бохирдлыг бууруулна.

**ЗУРГАА. ОРОН НУТГИЙН ХӨГЖЛИЙН БОДЛОГО**

## **Орон нутаг, хөдөөгийн хөгжил**

## **6.1.** **Сумын хөгжлийг дэмжиж төвийн, дэд бүтцийг хөгжүүлэн, орон нутгийн иргэдийн амьдралын орчин чанарыг дээшлүүлнэ.**

6.1.1. Сумын инженерийн шугам сүлжээний төв магистраль шугамыг шинэчлэх, хүчин чадлыг нэмэгдүүлэх арга хэмжээг үе шаттайгаар хэрэгжүүлж, “Сумын хөгжил” арга хэмжээнд хамрагдах.

6.1.2. **Цэвэр, бохир усны төвлөрсөн шугамд холбогдох айл өрхийг дэмжинэ.**

**6.1.3. Нийтийн эзэмшлийн гудамж талбайн тохижилтыг сайжруулж, гэрэлтүүлгийн тоог нэмэгдүүлнэ.**

6.1.4. Сумын халуун ус болон нийтийн ахуйн үйлчилгээг сайжруулахад хувийн хэвшлийн санаачилгыг дэмжинэ.

6.1.5. Орон нутагт ажиллахаар ирж байгаа нарийн мэргэжлийн боловсон хүчнийг ажиллах нөхцлөөр хангахад дэмжлэг үзүүлэх.

6.1.6. Хог хаягдлыг дахин боловсруулах, ангилан ялгах цех байгуулах иргэн, аж ахуй нэгжийг бодлогоор дэмжинэ.

6.1.7. Орон нутгийн бичил, жижиг, дунд үйлдвэр, аж ахуй эрхлэгчдийн худалдаа, борлуулалтыг дэмжих, дэд бүтцийг бий болгон, бизнес эрхлэх таатай орчныг бүрдүүлэн хамтран ажиллана.

---оОо-----